Virallinen lehti nro C 085 , 17/03/1997 s. 0077



A4-0022/97 Ehdotus neuvoston asetukseksi nautaeläinten tunnistus- ja rekisteröintijärjestelmän käyttöönotosta (KOM(96)0460 - C4-0545/96 - 96/0228(CNS)) Ehdotus hyväksyttiin seuraavin tarkistuksin: (Tarkistus 2) Johdanto-osan kolmas kappale a (uusi) >EP:n äänestyksessä hyväksytty teksti> nautaeläinten tunnistamista koskeva asetus on tarpeen, jotta kuluttajien naudanlihaa ja naudanlihatuotteita kohtaan tuntema ja BSE- taudin yhteydessä pahasti heikentynyt luottamus voidaan palauttaa; asetus on muotoiltava siten, että kuluttajan suojelu otetaan riittävässä määrin huomioon, (Tarkistus 3) Johdanto-osan kuudes kappale >Alkuperäinen teksti> jotta eläimet voidaan terveyssyistä ja yhteisön tukijärjestelmien valvomiseksi jäljittää nopeasti ja virheettömästi, kaikkien jäsenvaltioiden on luotava tietokoneistettu tietokanta, johon kirjataan eläinten tunnistetiedot, kaikki jäsenvaltion alueella olevat tilat ja eläinten siirrot, >EP:n äänestyksessä hyväksytty teksti> jotta eläimet voidaan terveyssyistä sekä eläinten kuljetusten yhteydessä toteutettavaa eläinten alkuperän aukotonta määrittämistä ja eläinten jalostusta varten ja yhteisön tukijärjestelmien valvomiseksi jäljittää nopeasti ja virheettömästi, kaikkien jäsenvaltioiden on luotava tietokoneistettu tietokanta, johon kirjataan eläinten tunnistetiedot, kaikki jäsenvaltion alueella olevat tilat ja eläinten siirrot, (Tarkistus 4) Johdanto-osan kuudes kappale a (uusi) >EP:n äänestyksessä hyväksytty teksti> jotta saadaan aikaan koko Euroopan unionin laajuinen tehokas tunnistus- ja rekisteröintijärjestelmä, joka on yhdenmukainen tämän asetuksen tavoitteiden kanssa, kaikkien jäsenvaltioiden teknisten infrastruktuurien (tietokannat jne.) täytyy olla samalla tasolla, (Tarkistus 5) Johdanto-osan kuudes kappale b (uusi) >EP:n äänestyksessä hyväksytty teksti> käyttöön otettavan uuden tunnistamisjärjestelmän hyväksymisen edellytyksenä on, että byrokraattiset vaatimukset eivät johda tuottajien liikakuormitukseen; samalla on huolehdittava siitä, että eläinkohtaiset kustannukset pidetään alhaisina, (Tarkistus 6) Johdanto-osan kuudes kappale c (uusi) >EP:n äänestyksessä hyväksytty teksti> lisäksi on varmistettava, että tekniset edellytykset, jotka takaavat kasvattajan moitteettoman kommunikoinnin tietokannan kanssa ja tietokantojen kattavan käytön, ovat olemassa; samalla on varmistettava, että virhetodennäköisyys ei tietokantaan ilmoitettavien tietojen antamisen yhteydessä ylitä tiettyä rajaa; tietokantojen perustaminen on järkevää vain näiden edellytysten täyttyessä, (Tarkistus 7) Johdanto-osan kuudes kappale d (uusi) >EP:n äänestyksessä hyväksytty teksti> siirtymäkauden aikana jäsenvaltiot voivat halutessaan luopua tietojen päällekkäisestä keräämisestä tietokantaan ja eläinpasseihin, kuitenkin siten, että poikkeuksen muodostavat syntymää koskevat ja teurastukseen liittyvät tiedot; jäsenvaltiot voivat myös luopua eläinpassien antamisesta, jos on varmistettu, että kaikista eläinten siirroista ilmoitetaan oikein keskustietokantaan; tämä ei kuitenkaan koske siirtymäkautta, (Tarkistus 8) Johdanto-osan kuudes kappale e (uusi) >EP:n äänestyksessä hyväksytty teksti> tietokantojen tietojen saatavuuden yhteydessä on taattava tuottajien riittävä tietosuoja; kansallisten kuluttajansuojajärjestöjen erityismerkitys on otettava huomioon voimassaolevan tietosuojan puitteissa, (Tarkistus 9) Johdanto-osan seitsemäs kappale >Alkuperäinen teksti> nautaeläinten siirtojen jäljittämiseksi eläimet on tunnistettava kumpaankin korvaan kiinnitettävän korvamerkin ja eläimen mukana olevan eläinpassin avulla kaikkien siirtojen aikana; korvamerkin muoto ja sisältö sekä eläinpassin edellytykset on määritettävä yhteisön tasolla; jokaiselle eläimelle, jolle on osoitettu korvamerkki, on annettava eläinpassi, >EP:n äänestyksessä hyväksytty teksti> nautaeläinten siirtojen jäljittämiseksi eläimet on tunnistettava kumpaankin korvaan kiinnitettävän korvamerkin avulla kaikkien siirtojen aikana; korvamerkin muoto ja sisältö sekä eläinpassin edellytykset on määritettävä yhteisön tasolla; jos maa määrää eläinpassin käytöstä, jokaiselle eläimelle, jolle on osoitettu korvamerkki, on annettava eläinpassi, jonka on seurattava eläimen mukana kaikkien siirtojen yhteydessä, (Tarkistus 10) Johdanto-osan kahdeksas kappale >Alkuperäinen teksti> jos korvamerkki on muuttunut lukukelvottomaksi tai hävinnyt, se on korvattava uudella; uudessa korvamerkissä on oltava sama koodi kuin alkuperäisessä merkissä, >EP:n äänestyksessä hyväksytty teksti> jos korvamerkki on muuttunut lukukelvottomaksi tai hävinnyt, se on korvattava uudella; uudessa korvamerkissä on oltava sama numero kuin alkuperäisessä merkissä, (Tarkistus 11) 2 artiklan toinen luetelmakohta >Alkuperäinen teksti> - «pitäjällä» luonnollista tai oikeushenkilöä, joka vastaa eläimistä pysyvästi tai väliaikaisesti, mukaan lukien kuljetus ja markkinapaikka, >EP:n äänestyksessä hyväksytty teksti> - «pitäjällä» luonnollista tai oikeushenkilöä, joka vastaa eläimistä pysyvästi tai väliaikaisesti myös eläinten kuljetusten tai eläimillä käytävän kaupan yhteydessä, (Tarkistus 12) 3 artiklan ensimmäinen kohta a (uusi) >EP:n äänestyksessä hyväksytty teksti> Jäsenvaltiot soveltavat näitä elementtejä tämän asetuksen mukaisesti. Jäsenvaltiot voivat luopua eläinpassien antamisesta, jos varmistetaan, että kaikki eläinten siirrot ilmoitetaan keskustietokantaan. Tätä ei kuitenkaan sovelleta 5 artiklassa säädetyn siirtymäkauden aikana. (Tarkistus 13) 3 artiklan toinen kohta >Alkuperäinen teksti> Komission ja asianomaisen jäsenvaltion toimivaltaisen viranomaisen käytettävissä on oltava kaikki tämän asetuksen mukaiset tiedot. Niiden on toteutettava tarvittavat toimenpiteet, jotta varmistetaan, että nämä tiedot ovat tarkoituksenmukaisella tavalla kaikkien asianomaisten osapuolten, varsinkin niiden kuluttajajärjestöjen, joiden erityisen kiinnostuksen asiaan asianomainen jäsenvaltio on tunnustanut, saatavilla, ja että tietojen luottamuksellisuutta suojellaan. >EP:n äänestyksessä hyväksytty teksti> Komission ja asianomaisen jäsenvaltion toimivaltaisen viranomaisen käytettävissä on oltava kaikki tämän asetuksen mukaiset tiedot. Niiden on toteutettava tarvittavat toimenpiteet, jotta varmistetaan tietosuoja sekä se, että nämä tiedot ovat tarkoituksenmukaisella tavalla kaikkien asianomaisten osapuolten saatavilla. Tiedot ovat kuluttajansuojajärjestöjen saatavilla erityisen perustelluissa ja kansallisten viranomaisten hyväksymissä tapauksissa. (Tarkistus 14) 4 artiklan 1 kohta >Alkuperäinen teksti> 1. Kaikki tilalla olevat eläimet on varustettava tunnisteella, joka on kumpaankin korvaan kiinnitettävä toimivaltaisen viranomaisen hyväksymä korvamerkki. Eläimen molemmissa korvamerkeissä on oltava sama yhdenmukainen tunnistuskoodi. Kahdesta ensimmäisestä kohdasta on käytävä päätöksessä 93/317/ETY vahvistetun alpha-2 maakoodijärjestelmän mukaisesti ilmi jäsenvaltio, jossa sijaitsevalla tilalla eläin ensimmäistä kertaa varustaan tunnisteella; tämän jälkeen seuraa enintään 12 merkkiä sisältävä numerokoodi, joka mahdollistaa jokaisen eläimen yksittäisen tunnistamisen yhdessä syntymätilan kanssa. >EP:n äänestyksessä hyväksytty teksti> 1. Kaikki tilalla olevat eläimet on varustettava tunnisteella, joka on kumpaankin korvaan kiinnitettävä toimivaltaisen viranomaisen hyväksymä, normin mukainen korvamerkki, jonka on oltava sellainen, että sitä ei voi väärentää ja että se on luettavissa eläimen koko eliniän ajan. Eläimen molemmissa korvamerkeissä on oltava sama yhdenmukainen tunnistuskoodi. Kahdesta ensimmäisestä kohdasta on käytävä päätöksessä 93/317/ETY vahvistetun alpha-2 maakoodijärjestelmän mukaisesti ilmi jäsenvaltio, jossa sijaitsevalla tilalla eläin ensimmäistä kertaa varustetaan tunnisteella; tämän jälkeen seuraa enintään 12 merkkiä sisältävä numerokoodi, joka mahdollistaa jokaisen eläimen yksittäisen tunnistamisen yhdessä syntymätilan kanssa. (Tarkistus 15) 4 artiklan 2 kohdan ensimmäinen alakohta >Alkuperäinen teksti> 2. Korvamerkki on kiinnitettävä 14 päivän kuluessa eläimen syntymästä ja viimeistään ennen kuin eläin lähtee syntymätilaltaan. >EP:n äänestyksessä hyväksytty teksti> 2. Korvamerkki on kiinnitettävä 30 päivän kuluessa eläimen syntymästä ja viimeistään ennen kuin eläin lähtee syntymätilaltaan. (Tarkistus 16) 4 artiklan 3 kohdan ensimmäinen alakohta >Alkuperäinen teksti> 3. Kolmannesta maasta tuodut eläimet, jotka ovat läpäisseet direktiivissä 91/496/ETY säädetyt tarkastukset ja jotka ovat edelleen yhteisön alueella, on varustettava kohdetilalla tämän artiklan säännökset täyttävällä korvamerkillä 14 päivän kuluessa edellä mainituista tarkastuksista ja viimeistään niiden lähtiessä kyseiseltä tilalta. Eläimeen ei kuitenkaan tarvitse kiinnittää tunnistetta, jos kohdetila on jäsenvaltiossa sijaitseva teurastamo, jossa tällaisia tarkastuksia suoritetaan, ja eläin teurastetaan kyseisten 14 päivän kuluessa. >EP:n äänestyksessä hyväksytty teksti> 3. Kolmannesta maasta tuodut eläimet, jotka ovat läpäisseet direktiivissä 91/496/ETY säädetyt tarkastukset ja jotka ovat edelleen yhteisön alueella, on rajatarkastusasemien toimesta virallisesti varustettava korvamerkillä niiden saapuessa yhteisöön sekä edellä mainittujen tarkastuksien suorittamisen jälkeen. Tällöin luodaan yhteys kolmannen maan antaman tunnisteen ja kohdejäsenvaltion antaman tunnisteen välille. Jos kohdetila on jäsenvaltiossa sijaitseva teurastamo, jossa tällaisia tarkastuksia suoritetaan, eläin on merkittävä 72 tunnin kuluessa. (Tarkistus 18) 4 artiklan 5 kohta >Alkuperäinen teksti> 5. Korvamerkkiä ei saa poistaa tai korvata ilman toimivaltaisen viranomaisen antamaa lupaa. Jos korvamerkki on muuttunut lukukelvottomaksi tai kadonnut, eläimeen on tämän artiklan mukaisesti kiinnitettävä korvaava merkki, jossa on sama koodi. >EP:n äänestyksessä hyväksytty teksti> 5. Korvamerkkiä ei saa poistaa tai korvata ilman toimivaltaisen viranomaisen antamaa lupaa. Jos korvamerkki on muuttunut lukukelvottomaksi tai kadonnut, eläimeen on tämän artiklan mukaisesti kiinnitettävä korvaava merkki, jossa on vähintään sama numero. Toimivaltaisen viranomaisen on annettava uusi painettu tai lähtemättömällä kirjoituksella varustettu merkki lukukelvottomaksi muuttuneen tai hävinneen korvamerkin tilalle. (Tarkistus 19) 4 artiklan 6 kohta a (uusi) >EP:n äänestyksessä hyväksytty teksti> 6a. Tilat voivat kerran vuodessa saada tietyn määrän korvamerkkejä edellisvuonna käytettyjen merkkien määrän perusteella. (Tarkistus 20) 4 artiklan 7 kohta >Alkuperäinen teksti> 7. Korvamerkit, jotka eivät täytä tässä artiklassa vahvistettuja edellytyksiä, on korvattava uusilla viimeistään 31 päivänä joulukuuta 1997. >EP:n äänestyksessä hyväksytty teksti> 7. Viimeistään 1 päivästä heinäkuuta 1997 alkaen vastasyntyneisiin eläimiin voidaan käyttää vain tässä artiklassa vahvistetut edellytykset täyttäviä korvamerkkejä. (Tarkistus 21) 5 artiklan ensimmäisen kohdan 1 alakohdan seitsemäs luetelmakohta >Alkuperäinen teksti> - kaikkien niiden tilojen, joilla eläintä on pidetty, tunnistusnumerot, >EP:n äänestyksessä hyväksytty teksti> - ensimmäisen ja kaikkien myöhempien tilojen, joilla eläintä on pidetty, tunnistusnumerot, (Tarkistus 22) 5 artiklan ensimmäisen kohdan 2 alakohdan ensimmäinen luetelmakohta >Alkuperäinen teksti> - tunnistusnumero, joka on enintään 12 merkistä koostuva koodi, >EP:n äänestyksessä hyväksytty teksti> - tunnistusnumero, joka on enintään 14 merkistä koostuva koodi (Tarkistus 23) 5 artiklan kolmas kohta >Alkuperäinen teksti> Tietokannan on oltava täysin toiminnassa ja sisällettävä kaikki asianomaiset tiedot viimeistään 31 päivänä joulukuuta 1997. >EP:n äänestyksessä hyväksytty teksti> Tietokannan on oltava täysin toiminnassa viimeistään 31 päivänä joulukuuta 1997, ja siihen on sisällytettävä viimeistään tästä päivästä lukien syntymä- ja teurastustiedot. Kaikki muut tiedot on sisällytettävä viimeistään 31 päivästä joulukuuta 1998 alkaen. (Tarkistus 24) 5 artiklan kolmas kohta a (uusi) >EP:n äänestyksessä hyväksytty teksti> Jos on varmistettu, että kaikki tässä artiklassa tarkoitetut tiedot on koottu tietokantaan, jäsenvaltiot voivat luopua eläinpassin antamisesta. (Tarkistus 25) 5 artiklan kolmas kohta b (uusi) >EP:n äänestyksessä hyväksytty teksti> Tiedot ilmoitetaan tietokantaan 30 päivän kuluessa, mutta viimeistään ennen kuin eläin siirretään tilalta. (Tarkistus 26) 5 artiklan kolmas kohta c (uusi) >EP:n äänestyksessä hyväksytty teksti> Kolmansista maista tuotavien eläinten kohdalla vaaditut tiedot ilmoitetaan tietokantaan eläinten saapuessa yhteisöön riippumatta siitä, onko kyseinen jäsenvaltio ottanut käyttöön eläinpassin vai ei. (Tarkistus 27) 6 artiklan 1 kohta >Alkuperäinen teksti> 1. Toimivaltaisen viranomaisen on myönnettävä jokaiselle eläimelle, jolle on osoitettu korvamerkki, eläinpassi seitsemän päivän kuluessa eläimen syntymää koskevasta ilmoituksesta tai, jos eläin tuodaan kolmannesta maasta, asianomaisen jäsenvaltion 4 artiklan 3 kohdan mukaista eläimen uudelleentunnistusta koskevasta ilmoituksesta. Toimivaltainen viranomainen voi myöntää toisesta jäsenvaltiosta tuleville eläimille eläinpassin samoilla edellytyksillä. Tällaisissa tapauksissa eläimen mukana sen saapuessa oleva passi luovutetaan toimivaltaiselle viranomaiselle, joka palauttaa passin myöntäjäjäsenvaltiolle. >EP:n äänestyksessä hyväksytty teksti> 1. Jos jäsenvaltio käyttää eläinpassia tai ottaa sen käyttöön, pitäjä saa korvamerkkien kanssa vastaavan määrän eläinpasseja. Pitäjä on korvamerkkien antamisen yhteydessä velvollinen ottamaan käyttöön vastaavan eläinpassin. Kolmansista maista tuotavat eläimet saavat yhteisöön saapuessaan korvamerkkiä vastaavan eläinpassin. Toimivaltainen viranomainen voi myöntää toisesta jäsenvaltiosta tuleville eläimille eläinpassin samoilla edellytyksillä. Tällaisissa tapauksissa eläimen mukana sen saapuessa oleva passi luovutetaan toimivaltaiselle viranomaiselle, joka palauttaa passin myöntäjäjäsenvaltiolle. (Tarkistus 29) 7 artiklan 1 kohdan toinen luetelmakohta >Alkuperäinen teksti> - ilmoitettava toimivaltaiselle viranomaiselle kaikki tilalle ja tilalta tapahtuvat siirrot ja kaikki tilalla tapahtuneet eläinten syntymät ja kuolemat sekä näiden tapahtumien päivämäärät kolmen työpäivän kuluessa tapahtumasta, >EP:n äänestyksessä hyväksytty teksti> - ilmoitettava toimivaltaiselle viranomaiselle kaikki tilalle ja tilalta tapahtuvat siirrot ja kaikki tilalla tapahtuneet eläinten syntymät ja kuolemat sekä näiden tapahtumien päivämäärät 30 työpäivän kuluessa tapahtumasta, (Tarkistus 30) 9 artiklan johdanto >Alkuperäinen teksti> Komissio antaa tämän asetuksen soveltamista koskevat yksityiskohtaiset säännöt asetuksen (ETY) N:o 729/70 13 artiklassa vahvistetun menettelyn mukaisesti. Näiden yksityiskohtaisten sääntöjen soveltamisalaan kuuluvat erityisesti: >EP:n äänestyksessä hyväksytty teksti> Komissio antaa 1 päivään huhtikuuta 1997 mennessä tämän asetuksen soveltamista koskevat yksityiskohtaiset säännöt asetuksen (ETY) N:o 729/70 13 artiklassa vahvistetun menettelyn mukaisesti. Näiden yksityiskohtaisten sääntöjen soveltamisalaan kuuluvat erityisesti: (Tarkistus 31) 10 artiklan toinen kohta >Alkuperäinen teksti> Jäsenvaltioiden eläinten pitäjille määräämät seuraamukset on suhteutettava rikkomuksen vakavuuteen. Seuraamuksiin voivat kuulua oikeutetuin perustein eläinten siirtoja asianomaiselle pitäjälle tai asianomaiselta pitäjältä koskevat rajoitukset. >EP:n äänestyksessä hyväksytty teksti> Jäsenvaltioiden eläinten pitäjille määräämät seuraamukset on suhteutettava rikkomuksen vakavuuteen. Seuraamuksiin voivat kuulua oikeutetuin perustein eläinten siirtoja asianomaiselle pitäjälle tai asianomaiselta pitäjältä koskevat rajoitukset sekä tapauksesta riippuen sulkeminen osittain tai kokonaan pois yhteisön tukijärjestelmien piiristä. (Tarkistus 32) 10 artikla a (uusi) >EP:n äänestyksessä hyväksytty teksti> 10 a artikla Komissio huolehtii erityisrahoituksella siitä, että tekniset edellytykset tietokantojen sujuvan toiminnan takaamiseksi yhdenmukaistetaan ennen kaikkea niissä jäsenvaltioissa, joissa ei ole tällaisia infrastruktuureja tai joissa olemassa olevat infrastruktuurit eivät vastaa tämän asetuksen vaatimuksia. (Tarkistus 33) 10 artikla b (uusi) >EP:n äänestyksessä hyväksytty teksti> 10 b artikla Jokainen jäsenvaltio toimittaa komissiolle vuosittain, 1 päivästä heinäkuuta 1998 alkaen kertomuksen tämän asetuksen täytäntöönpanosta. Komissio antaa Euroopan parlamentille yhteenvetoselonteon. (Tarkistus 34) 12 artiklan toinen kohta >Alkuperäinen teksti> Sitä sovelletaan 1 päivästä tammikuuta 1997. >EP:n äänestyksessä hyväksytty teksti> Sitä sovelletaan 1 päivästä heinäkuuta 1997. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi nautaeläinten tunnistus- ja rekisteröintijärjestelmän käyttöönotosta (KOM(96)0460 - C4-0545/96 - 96/0228(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(96)0460 - 96/0228(CNS) ((EYVL C 349, 20.11.1996, s. 10)), - neuvoston kuultua sitä EY:n perustamissopimuksen 43 artiklan mukaisesti (C4- 0545/96), - ottaa huomioon työjärjestyksensä 58 artiklan, - ottaa huomioon maataloutta sekä maaseudun kehittämistä käsittelevän valiokunnan mietinnön ja ympäristö-, terveys- ja kuluttajansuojavaliokunnan sekä talousarvion valvontavaliokunnan lausunnot (A4-0022/97); 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.